Lyon

Lyon is e stad en gemêente in 't zuudôostn van Vrankryk, geleegn woar dan de riviern de Rhône en de Saône t'hopevloein. 't Is 't administratief center van de regio Auvergne-Rhône-Alpes, de Métropole de Lyon en van 't departement Rhône. D'inweuners wordn Lyonnais genoemd.

De Rhône en de Saône kommn t'hope in 't zuudn van 't historisch stadscenter en vormn e schiereiland, de "Presqu'île", begrensd deur twèe grôte heuvels in 't westn en 't nôordn en e grôte vlakte in 't ôosten. Place Bellecour ligt an de Presqu'île tusschn de twèe riviern en is 't derde grotste oopnboar pleing van Vrankryk. 

De nôordelykn heuvel is La Croix-Rousse, die "den heuvel die werkt" genoemd wordt, omdat er traditioneel vele klêene zydeateliers zyn, 'n industrie woar dat de stad al lange vôorn bekend stoat. De westelykn heuvel is Fourvière, en wordt "den heuvel die bidt" genoemd, omda 't de plekke is woa dat de basilieke van Notre-Dame de Fourvière stoat, verschillige klôosters en de zetel van 't bisdom. D' historische binnestad  stoat sedert 1998 ip de weirelderfgoedlyste van UNESCO.

Lyon wierd in 43 v.Chr. gesticht deur de Romeinn, oender leidienge van Lucius Munatius Plancus, oender de noame Lugdunum ols hoofdstad van Gallië. 



Categorie:Stad in Vrankryk
Categorie:Plekke in Auvergne-Rhône-Alpes
Categorie:Gemêente in de Métropole de Lyon
Categorie:Weirelderfgoed in Vrankryk